Oogirritasie, Hoofpyn, Nasale ongerief en nies, Hoes en keelseer, Naarheid en duiseligheid, Verhoogde hartklop en bloeddruk.
n Nie-roker wat 8 uur lank in 'n kamer vol rook werk sal soveel kanker-veroorsakende chemikalië inasem as wanneer hy of sy 35 sigarette sou gerook het.
Kinders wat tweedehandse rook inasem sal meer dikwels ly aan verkoues, allergië, middeloorinfeksies, en "gomoor", wat die algemeenste oorsaak is van doofheid in kinders.
Blootstelling aan tweedehandse rook en om te rook terwyl 'n vrou swanger is word beide verbind met miskrame, lae geboortegewig en doodgebore babas.
Wat kan teen tweedehandse rook gedoen word?
Werk daaraan om jou huis, werkplek en gemeenskap rookvry te maak.
Steun die nuwe Tabakwetgewing wat nie-rokers beskerm teen die gevare van passiewe rook.
As jou werkplek nog nie voldoen aan die nuwe wetgewing nie, help om 'n rookvrye beleid by die werk op te stel.
As jy met rokers saamleef, rig 'n plek buite in waar hulle kan rook of help hulle om op te hou.
As jy rook, moet dit nie in geslote gebiede soos huise, kantore, taxis en treine doen waar ander mense dalk aan tweedehandse rook blootgestel kan word nie.
Hou jou mond vars deur dikwels jou tande te borsel en 'n mondspoelmiddel of 'n vars mondsproeimiddel te gebruik.